ગીરના જંગલ અને ગુજરાતના ગૌરવસમા કેસરી સિંહોની એક ઝલક જોવા માટે દુનિયાભરના સહેલાણીઓ સાસણ ગીર આવતા હોય છે, પરંતુ આપને જાણીને આશ્ચર્ય થશે કે, હવે પ્રવાસીઓને સિંહથી રૂબરૂ કરાવવા માટે જંગલમાં મહિલાઓ જીપ્સી ચલાવીને જવાની છે અને એટલે જ વન વિભાગ દ્વારા સાસણ ગીરની મહિલાઓને ડ્રાઇવિંગ શીખવવામાં આવી રહ્યું છે, સરકારના સ્ત્રી સશક્તિકરણ અભિયાનના ભાગરૂપે મહિલાઓને પગભર કરવાના હેતુ માટે સાસણ ગીરના નાયબ વન સંરક્ષક ડૉ. મોહન રામના પ્રયાસોથી સરકાર દ્વારા સૌપ્રથમ 15 મહિલાઓને ડ્રાઇવિંગની તાલીમ આપવાનું શરુ કરાયું છે.